hu pl hu hu hu hu hu hu sv hu hu hu hu hu hu hu hu hu en en nl en hu sv en fi en hu fr en fi en hu de en ceb en hu de en de en hu fr en en en hu fr en en en hu fr en en en hu sv en en en hu en en en en hu en hu hu fr hu en hu en hu en hu en hu hu hu hu hu hu en hu fr fr hu hu en hu nl hu hu hu hu hu ceb en hu id hu fr et fr hu hu hu hu hu en hu nb hu hu hu hu et hu hu hu es hu hu hu sk hu hu hu hu hu hu hu hu hu de hu hu hu hu
Kenya szafari, Indiai-óceán - Eupolisz.hu
Rólunk Rólatok A csapat Állás Elérhetőség Partnereink
Útjainkról Szállás Túranehézségek Kedvezmény Változtatások
Varázslatos szafari a Maasai Marában a nagy állatvándorlás idején, lazulás az Indiai-óceánnál
A mindenkori határátlépési információkról a konzuli szolgálat oldala ad aktuális és részletes tájékoztatást. Mindenki maga felelős azért, hogy azoknak a személyi feltételeknek megfeleljen, amik az utazáshoz szükségesek!
Jártál már fekete Afrikában? Túl Marokkón és Egyiptomon, úgy igazán bent a sűrűjében!? Ha igen azért, ha még nem akkor még annál is inkább ajánljuk neked ezt az utat! Kenyának rengeteg arca és mesés színei vannak. A szavannai füves puszták, leopárd sárgasága, a maszájok piros ruhája, a hegyvidékek mély zöldje, a fekete emberek, fehér hegycsúcsok és természetesen az óceán türkizkék vize. Utunk első felében megismerkedünk a leghíresebb nemzeti parkok, a Maasai Mara, a Hell’s Gate, a Nakuru-tó és a Naivasha-tó élővilágával, miközben National Geographic dokumentumfilm kockái közé csöppenve érezzük majd magunkat. Lesz alkalmunk biciklizni és egészen közel férkőzni zsiráfokhoz, zebrákhoz és más szavannai állatokhoz a vadonban. Ezt követően repülünk tovább a paradicsomi Indiai-óceán partjához. Repülj velünk Te is télből a nyárba!
Érkezés Kenya fővárosába, Nairobiba. Elfoglaljuk szállásunkat, ahonan utunk indul. Időnktől függően megismerkedünk a környékkel, illetve programmegbeszélést tartunk, összességében ráhangolódunk Afrikára. Szállás: szállodában.
Reggeli után indulunk Kenya vadakban leggazdagabb nemzeti parkja, a Maasai Mara felé, s ezzel kezdetét veszi négy napos szafari programunk. A park Kenya legismertebb és leglátogatottabb vadrezervátuma, világhírű tanzán Serengeti északi folytatása. Rendkívüli gazdagságú állatvilágnak ad otthont, a „big five" (oroszlán, leopárd, elefánt, kafferbivaly, orrszarvú) mind megtalálható benne. A délutáni órákban amikor a meleg alább hagy, elindulunk első szafarinkra, hogy az éppen aktívvá váló ragadozók akcióinak lehessünk tanúi. A park egész évben szenzációs látványt nyújt a látogatóinak, színes élővilágának megannyi tagját könnyűszerrel lencsevégre kaphatjuk. A „big five” mellett jó eséllyel láthatunk szabadon legelésző zebra, antilop csapatot, struccot, varacskos disznót, vízilovat, krokodilt, gepárdot, hiénát, sakált, sast, keselyűt, számtalan színes madarat. A szafari programot követően táborhelyünkre utazunk. Szállás telepített, bútorozott sátrakban, teljes ellátással.
Az egész napos szafari program a Maasai Mara Nemzeti Rezervátumban lehetőséget ad arra, hogy távolabbi részekre is eljussunk, így nagyobb eséllyel láthatjuk azokat az állatokat, amiket előző nap elszalasztottunk. Érdemes növényvilágára is figyelmet fordítani, hisz a szavannás terület ellenére vannak hatalmas majomkenyérfák, magányos óriás baobab fák, néhol madárseregek lógó fészkével díszítve. Ebédre hidegcsomagot viszünk, amit a természetben piknikezve fogyasztunk el. Eljutunk a nemzeti park mélyére, a Mara folyóhoz is, ahol vízilovakkal, krokodilokkal is találkozhatunk. A szafari programot követően táborhelyünkre utazunk. Szállás telepített, bútorozott sátrakban, teljes ellátással.
Maasai Mara, Lake Nakuru
Reggeli után ellátogatunk egy közeli Maasai faluba. Megtapasztalhatjuk, hogy milyen kis kunyhókban élnek, hogyan gyújtanak tüzet. Szívesen el is táncolják nekünk a híres ugrándozós tradicionális táncukat. Ezután a Nakuru-tó vesszük az irányt. Nakuru városában egy gyors szállásfoglalás, majd szafarira indulunk a parkban. A Nakuru-tó a gigantikus Rift völgy alkáli tavainak egyike, 1961-ben nyilvánították nemzeti parkká. Sok egzotikus madárfajnak, majomnak, nagymacskának, Rothschild zsiráfnak és varacskos disznónak ad otthont. Először egy kilátópontra hajtunk, ahol a kocsikból kiszállva megcsodálhatjuk a tóra nyíló pazar kilátást, s barátkozhatunk a sziklákon napozó szirti borzokkal, melyik - mint tudvalevő -  az elefánt legközelebbi rokonai. Aztán leereszkedünk a tó partjára, ahol kis szerencsével a Nakuru nemzeti park fő nevezetességére, a fekete vagy fehér orrszarvúra is rábukkanhatunk, hiszen a parkban mára már több mint száz példány él! Ideális esetben a háttérben rózsaszín flamingók kisebb nagyobb raja is feltűnhet. A park zárása után visszatérünk szállásunkra. Szállás szállóban, ellátás: reggeli, ebéd, vacsora.
Nakuru, Hell’s Gate Nemzeti Park, Naivasha
Elhagyjuk Nakuru városát és a közeli Naivasha-tó felé vesszük az irányt. Ma egy újabb lenyűgöző szafariprogrammal gazdagodunk, hiszen a Hell’s Gate Nemzeti Parkot látogatjuk meg. Ennek a nemzeti parknak különlegessége, hogy bérelt biciklivel is látogatható, hiszen emberre veszélyt jelentő nagymacska itt nem él. A Rift-völgy ezen oldalán a táj merőben más jellegű, erdőkkel borított és geotermikus energiában gazdag, melyet mind a hőforrások, mind a közeli vulkáni hegyek is mutatnak. Mi is biciklikre pattanunk tehát, végigkerekezünk a békésen legelésző zebrák, zsiráfok, varancskos disznók között, majd a Kenyában egyedi természeti jelenségnek számító, meredek sziklafalak által határolt szurdokvölgyben teszünk egy kisebb kanyon túrát. A túra végeztével a Naivasha-tó partjára utazunk, ahol hajókirándulásra indulunk a vizilovakban és madárvilágban különösen gazdag tónál. A napnyugtát is itt várjuk be, majd közeli szállásunkra utazunk.  Szállás szállóban, ellátás: reggeli, ebéd.
Naivasha, Nairobi, Mombasa, Diani Beach
Kora reggel visszautazunk a fővárosba, hogy onnan aztán repülővel Kenya méltán híres tengerpartjára utazzunk. Mombasában száll le a gép, ahonnan bérelt buszunkkal utazunk tovább végső úti célunkhoz, a Diani beach-re. Az elkövetkező négy éjszakát egy hangulatos óceánparti szállodában töltjük. Szállás: szálloda, ellátás: félpanzió.
A Diani tengerpart pálmafás fehérhomokos tengerpartján több napon át pihenhetünk. Jól esik majd a lazulás az egyenlítői Nap alatt, az Indiai-óceán vakítóan fehér korallhomokkal borított partján. A forróságban az óceán habjaiban keresünk felfrissülést, fakultatívan kihajózhatunk a közeli korállzátonyhoz és búvárszemüveggel kutathatunk a tengerfenéken korallok után, hatalmas pálmafák árnyékában olvashatunk, esténként szállodánk hangulatos éttermekben kóstolhatjuk végig a tenger gyümölcseit. A kertészek által nap mint nap gondozott kertben portyázó majom csapatokat fotózhatunk. Napnyugtakor pedig a teraszon gyűlhet össze a csapat egy jó beszélgetésre, koktélozgatásra... Szállás: szálloda, ellátás: félpanzió.
Diani Beach / Kisite Marine nemzeti park
A lazuláson túl természetesen számos aktív programlehetőség közül is választhatunk, amelyek közül kihagyhatatlan egy fakultatív látogatás a Kisite Tengeri Parkban. A tengeri parkhoz változatos tájakon keresztül kell délre utaznunk a Tanzániai határ felé, majd hajóra szállva tudjuk megközelíteni magát a korallokban és színes halrajokban gazdag részt. Ez a tengeri park meseszép, szerencsés esetben akár delfinekkel is találkozhatunk. A sznorkelezés után a közeli kis faluban ebédelünk, majd hajónkra visszaszállva hazafelé vesszük az irányt. A késő délutáni órákban érkezünk vissza szállásunkra. Természetesen választhatunk más alternatívát is, mint például kiteszörfözést, széllovaglást, a közeli Kolobus majomrezervátum látogatást. Szállás: szálloda, ellátás: félpanzió.
Ma délelőtt közösen ellátoghatunk Mombasa városába. Belevetjük magunkat Mombasa színes arab hangulatú forgatagába, s láthatjuk, hogy a hindu, arab és a keresztény kultúra hogyan keveredik az afrikai valósággal. Itt meglátogathatjuk a Fort Jesus erődöt, az óriási baobab fás parkot, a tengerpartot, felderítjük a régi városrészt, melyet minden ízében áthat a kelet-afrikai kolonialista építészet. A szellős nagyváros ebben a központi ó-városi részében számtalan mecsetet, hindu templomot, színes városépítészeti elemet fényképezhetünk, majd a kora délutáni órákban vissza is térünk szállásunkra, hogy még utoljára élvezhessük a tenger habjait. Szállás: szálloda, ellátás: félpanzió.
A repülési menetrendektől függően megkezdjük hazautazásunkat, a mai napra szervezett programunk már nincs.
Tanzánia szafari: Ngorongoro-kráter, Zanzibár
Útleirás Tudnivalók Térkép Élmények
Elfelejtett jelszó | Regisztráció
Úttípus Dátum Időtartam Nehézség Földrész Ár Szabad helyek Busz / Repűlő
Izland: aurora borealis (5 nap)
Izland: aurora borealis (szilveszter)
Kanári-szigetek: Gran Canaria, Lanzarote
Svéd Lappföld, Norvégia (Lofoten): aurora borealis
Tanzánia szafari: Ngorongoro-kráter, Zanzibár
Törökország: Kappadókia és Lükia
Everest alaptábor trekking, Kala Pattar (Nepál)
2919 m - Olümposz
4167 m - Toubkal (Marokkó)
4566 m - Mount Meru (Tanzánia)
5895 m - Kilimandzsáró (v7s) (Machame-ösvény)
6893 m - Ojos del Salado (v7s)
8200 Veszprém, Szeglethy u. 1.
Telefon: 0036 88 871728
Telefon: 0036 20 3190881 | E-mail: info@eupolisz.hu
Adószám: 12600229-2-19 | Engedélyszám: U-000463
Bankszámlaszám: OTP : 11702036-20703451
Utazási szerződés Jogi nyilatkozat Engedélyünk